Lalawigan ng Ancona

Para sa lungsod, tingnan ang Lungsod ng Ancona.

Ang Ancona ay isang lalawigan sa rehyon ng Marche sa Italya. Ang lungsod ng Ancona ang kabisera nito.

Sa hilaga, ang lalawigan ay nasa hangganan ng Dagat Adriatico, at ang Kabundukang Apenino ay na a kanluran. Ang populasyon ng lalawigan ay kadalasang matatagpuan sa mga lugar sa baybayin at sa kabesera ng probinsiya na Ancona, na may populasyon na 101,518; ang lalawigan ay may kabuuang populasyon na 477,892 noong 2015. Dahil sa lokasyon nito sa baybayin, ito ay madiskarteng mahalaga. Ang pangulo ng lalawigan ay si Liana Serrani.

Ang baybayin nito ng mga mabuhanging dalampasigan ay sikat sa mga Italyano ngunit hindi gaanong naapektuhan ng turismo. Ang isang malaking lugar ng lupain ng lalawigan ay lupang sakahan na kadalasang ginagamit para sa produksiyon ng alak; ang lalawigan ay gumagawa ng mga alak gamit ang Montepulciano, Sangiovese, at Verdicchio na mga uri ng ubas. Taon-taon, nangyayari ang mga kapistahan sa lalawigan sa panahon ng pag-aani. Naglalaman ito ng mga bulubunduking rehiyon at Liwasang Rehiyonal ng Conero, na naglalaman ng makakapal na kagubatan kung saan matatagpuan ang mga itim na trupo. Ang mga ito ay ibinebenta sa Acqualagna sa kalapit na lalawigan ng Pesaro e Urbino.

Tingnan din 
 Talaan ng mga comune ng Lalawigan ng Ancona

Mga lalawigan ng Italya